
Număr de ordine în Registrul Comerţului J07/88/1991
Piaţa reglementată pe care se tranzacţionează valorile mobiliare emise BURSA DE VALORI BUBURESTI
Capitalul social subscris şi vărsat 14.500.000 lei
Principalele caracteristici ale valorilor mobiliare emise de societatea comercială _actiunile au o valoare nominala de 0,10 lei
1. Analiza activităţii societăţii comerciale

1.1. a) Descrierea activităţii de bază a societăţii comerciale;

 Obiectul principal de activitate il constituie “Fabricarea aparatelor de distribuire si control a electricitatii”, cod CAEN 2712. Din aceasta perspectiva, domeniul de activitate al organizatiei presupune implicit proiectarea, producerea si comercializarea aparatajului electrotehnic pentru distributie si comanda electrica de joasa si medie tensiune.

b) Precizarea datei de înfiinţare a societăţii comerciale; 



S.C. Grupul Industrial Electrocontact S.A. a luat fiinţă în baza prevederilor HCM nr.562 din 16 mai 1972 

şi a HCM nr.1460 din 7 decembrie 1972, purtând denumirea de Intreprinderea  de aparataj de joasă tensiune Electrocontact. In urma HG nr.568 din 1 decembrie 1991, Intreprinderea  de aparataj de joasă tensiune Electrocontact se reorganizeaza si ia fiinta SC Electrocontact SA .
c) Descrierea oricărei fuziuni sau reorganizări semnificative a societăţii comerciale, ale filialelor sale sau ale societăţilor controlate, în timpul exerciţiului financiar;



In exercitiul financiar incheiat la data de 31.12.2009 nu au avut loc evenimente semnificative – fuziuni, reorganizari, divizari etc. – nici pentru societatea mama si nici pentru filialele acesteia.

d) Descrierea achizitiilor si/sau instrainarilor de active



In cursul anului 2009 societatea a continuat actiunea de identificare a terenurilor agricole in vederea achizitionarii . Fata de perioada anterioara valoarea acestor achizitii a fost mult mai mica, ridicandu-se la valoarea de 35.000 lei.

e) Descrierea principalelor rezultate ale evaluarii activitatii societatii
O analiza comparativa a cifrei de afaceri realizata in ultimii ani evidentiaza o scadere continua a volumului de vanzari, aftfel:

· 2005 – 19.097.570 lei – 5.296.967 Euro

-     2006 – 15.898.818 lei – 4.701.428 Euro
-     2007 – 14.242.840 lei – 3.945.166 Euro
-     2008 –  12.570.834 lei – 3.154.380 Euro

-     2009 -     9.535.198 lei – 2.255.144 Euro
1.1.1. Elemente de evaluare generală:

a) pierdere – 2.335.154 lei;
b) cifra de afaceri – 9.535.198 lei;

c) export – 214.798 lei;
d) costuri – 11.301.156 lei;
e) % din piaţă deţinut – 2,08 %
f) lichiditate : Casa şi conturi la bănci – 596.755 lei;               

1.1.2. Evaluarea nivelului tehnic al societăţii comerciale

Descrierea principalelor produse realizate şi/sau servicii prestate:

a) principalelor pieţe de desfacere pentru fiecare produs sau serviciu şi metodele de distribuţie;

· Pentru “Aparataj antiexploziv, destinat functionarii in medii cu pericol potential de explozie”, principalele piete de desfacere le reprezinta domeniile industriilor chimice, petrochimice, miniere, siderurgice, navale;

· Pentru “Echipamente electrice, destinate distributiei, masurarii energiei electrice, actionarilor si protectiei circuitelor electrice de forta si iluminat”, principalaele piete de desfacere le constituie domeniile caracteristice instalatiilor electrice de comanda, protectie si distributie specifice bransamentelor si instalatiilor casnice, rezidentiale, industriale;

· Pentru “Prize si fise industriale, destinate conectarii si alimentarii circuitelor electrice ale consumatorilor industriali”, principala piata de desfacere o constituie organizatiile productive care activeaza in domeniile diverselor industrii prelucratoare, industria energetica, domeniul nuclear;

· Pentru “Comutatoare cu came si intrerupatoare pachet, pentru circuite de comanda sau automatizare”, principalele piete de desfacere le reprezinta domeniile industriale specifice organizatiilor productive care realizeaza instalatii si echipamente electrice de comanda si automatizare

· Pentru “Limitatoare si blocuri cu microintrerupatoare, adecvate automatizarilor industriale sau specifice masinilor unelte si utilajelor mecanice”, principalele piete de desfacere le reprezinta domeniile industriale specifice organizatiilor productive care realizeaza instalatii si echipamente electrice de comanda si automatizare pentru masinile unelte, utilajele de ridicat, poduri rulante, etc sau utilizezaza asmenea echipamente in cadrul industriilor siderurgice, navale, industria energetica, domeniul nuclear,

· Pentru “Aparataj electric de instalatii, corespunzator instalatiilor electrice de iluminat sau prize de curent, de uz casnic sau industrial”, principalaele piete de desfacere le constituie domeniile caracteristice instalatiilor electrice de comanda, protectie si distributie specifice instalatiilor electrice casnice, rezidentiale, industriale;

· Pentru “Aparataj de comanda sau semnalizare, utilizabil in actionarile electrice industriale”, domeniile industriilor chimice, petrochimice, siderurgice, navale, industria energetica, domeniul nuclear, in cazul instalatiilor care nu se gasesc in zone susceptibile de aparitia unor atmosfere  potential explozive;

· Pentru “Separatoare si intrerupatoare, pentru cicuitele de forta si comanda ale instalatiilor si echipamentelor electrice”, principalalele piete de desfacere le constituie domeniile caracteristice instalatiilor electrice de distributie specifice domeniilor publice (retele electrice), industriale sau entitatile productive care realizeaza tablouri electrice de comanda, forta, iluminat;

· Pentru “Transformatoare de tensiune, pentru modificarea paramentrilor energiei electrice in circuitele mono si trifazate”, principalalele piete de desfacere le constituie domeniile caracteristice instalatiilor electrice de comanda si distributie specifice instalatiilor industriale chimice, petrochimice, navale, siderurgice;

· Pentru” Sesizoare inductive si optoelectronice, corespunzatoare utilizarilor specifice automatizarilor si aplicatiilor din domeniul aparaturii electronice”, principalele piete de desfacere le reprezinta domeniile industriale specifice organizatiilor productive care realizeaza instalatii si echipamente electrice de comanda si automatizare, precum si domeniile industriale specifice entitatilor productive care realizeaza instalatii si echipamente electrice de comanda si automatizare pentru masinile unelte, utilajele de ridicat, poduri rulante, etc sau utilizezaza asmenea echipamente in cadrul industriilor siderurgice, navale

  Produsele, conform pietelor de utilizare, sunt grupate dupa cum urmeaza:

· Echipament electric antiexploziv pentru industria chimica si petrochimica:

- cutii de comandă si semnalizare, comutatoare, prize si fise industriale de 16 si 63A si cuple bipolare sau tripolare, cutii cu microintrerupătoare, cutii cu butoane si limitatoare, cutii cu electromagneti, cutii de distributie
- cutii cu contactoare, comutatoare, transformatoare, sigurante si aparate de masura;

- tablouri de comanda si iluminat.

· Echipament electric de joasa tensiune pentru distributia energiei electrice:

- Blocuri de protectie si masura mono si trifazate

- Dulapuri de distributie a energiei electrice de joasa tensiune pentru punctele de transformare

- Cutii de distributie a energiei electrice de joasa tensiune montabile pe stalpi, pentru iluminat si pentru alimentarea altor consumatori

- Puncte de iluminat si aprindere

- Firide de bransament pentru racordarea consumatorilor casnici si industriali

-Firide centralizate de bransament, pentru masurarea energiei si protectia circuitelor electrice ale consumatorilor din blocurile de locuinte, 

- Separatoare de sarcina cu cutite sau cu sigurante MPR, bipolare, tripolare şi tetrapolare, de la 40 la 630A, pentru joasa tensiune

- Intrerupatoare tripolare cu actionare manuala, de la 100 la 1000A.

· Aparataj electric pentru industria navala

- comutatoare cu came de la 10 până la 200A, limitatoare de cursa, prize si fise pentru 10 si 16 A, cutii cu butoane cu 2 pana la 12 posturi, cutii de derivatie, intrerupatoare cu parghie pentru 25, 63 si 100 A, transformatoare trifazate uscate de la 1 pana la 315 KVA, transformatoare monofazate uscate pentru 63÷630 VA si 1÷10 KVA

· Aparataj electric pentru constructiile civile:

- comutatoare, prize si fise cu sau fara contact de protectie, doze de derivatie, tablouri de apartament, tablouri de distributie, cutii de distributie, tablouri de comanda pentru convertizoare de sudura şi generatoare electrice, separatoare de sarcina cu cutite, balasturi de 20 si 40W, corpuri de iluminat cu lampi fluorescente de 20, 2x20, 40, 2x40W, aplice etc.

· Aparataj electric pentru constructiile de masini-unelte:

-comutatoare de la 6 la 200A, prize si fise de la 16 la 125A, limitatoare de cursa, microintrerupatoare capsulate, sesizoare inductive si de proximitate, sesizoare opto-electronice, tablouri electrice pentru maşini-unelte, macarale, poduri rulante, cutii capsulate, panouri, pupitre si tablouri echipate cu echipament electric de joasă tensiune etc.

· Aparataj electric pentru industria siderurgica:

-comutatoare cu came, limitatoare de cursa, microintrerupatoare capsulate, cutii de comandă si semnalizare, avertizoare si intrerupatoare, cutii de distributie, cutii de derivatie, transformatoare monofazate;

· Aparataj electric pentru industria nucleara:


- prize si fise industriale, doze de derivatie, cutii de jonctiune, accesorii de cablare ( presetupe speciale), separatoare, microintrerupatoare, transformatoare trifazate;


7. Diverse:

- diferite produse din aliaje de aluminiu realizate prin turnare sau din material plastic realizate prin presare sau injectie;

- matrite si dispozitive diverse;

- diferite parti componente din metal sau plastic, precum si alte produse realizate in conformitate cu solicitarile sau dupa modelul sau materialul clientului .

b) ponderea fiecărei categorii de produse sau servicii în veniturile şi în totalul cifrei de afaceri

ale societăţii comerciale pentru ultimii trei ani;

	
	Ponderi in venituri (vanzari)
	Ponderi in total cifra de afaceri

	Grupa
	2007
	2008
	2009
	2007
	2008
	2009

	Aparataj Anti-exploziv
	19,32
	19,55
	24,27
	16,54
	22,75
	16,42

	Aparataj antigrizutuos AG
	5,75
	7,18
	34,21
	4,92
	8,35
	23,14

	Comutatoare cu came
	5,14
	4,51
	7,07
	4,41
	5,25
	4,78

	Prize si fise industriale
	6,49
	4,46
	5,42
	5,56
	5,20
	3,67

	Echipamente electrice de distributie si aparataj electric divers
	30,7
	21,02
	8,50
	26,29
	24,46
	5,75

	Limitatoare
	10,94
	7,96
	10,84
	9,37
	9,27
	7,34

	Intrerupatoare si separatoare tripolare
	4,16
	2,60
	3,16
	3,56
	3,02
	2,14

	Produse C.N.E.
	0,09
	0
	0,00
	0,07
	0
	0,00

	Produse pentru subcontractare (Terti)
	5,66
	3,75
	5,75
	4,85
	4,36
	3,89

	Diverse alte produse (piese schimb)
	11,75
	0,34
	0,77
	10,06
	0,44
	0,52                                                                                                                                                                                                                                                                                                                                                       


Pentru produsele realizate, strategia de distributie a SC Grupul Industrial Electrocontact SA Botosani se bazeaza pe potentialul  uman, financiar, comercial. Tinind cont de faptul ca produsele din gama de fabricatie se adreseaza atit consumatorilor individuali cit si consumatorilor industriali, principalele canale de distributie a SC Grupul Industrial Electrocontact SA sunt:

· distributie directa 

· distributie prin distribuitori zonali

Distributia directa este realizata prin forta de vinzare proprie a firmei si prin parcul auto din dotare. Deasemenea pentru o diminuarea  timpului de livrare a produselor, se ceeaza un stoc de siguranta pentru produsele de catalog si a fost perfectat un contract cu o firma de cuierat rapid prin care se asigura livrarea in regim de urgenta a produselor.

S-a creat o retea de distribuitori zonali raspinditi in principalele zone geografice, distribuitori care promoveaza si distribuie in zona produsele achizitionate de la SC Grupul Industrial Electrocontact SA Botosani.Prin acest sistem se urmareste acoperirea integrala a teritoriului Romaniei si cresterea cifrei de afaceri .

Deasemenea strategia de distributie urmareste proiectarea si managementul sistemului fizic de distributie (ambalare, depozitare, manipulare, transport, sustineretehnica prin piese de schimb si service, primirea si procesarea comenzilor, controlul stocurilor).

c)  produsele noi avute in vedere pentru care se va afecta un volum substantial de activitate in viitorul exercitiu financiar precum si stadiul de dezvoltare al acestor produse.
1. Extinderea grupei de echipament electric antiexpolziv pentru industria chimica si petrochimica , in functie de cerinta pietei, precum si avizarea (recertificare)  ATEX (23 produse cu 45 variante constructive). Activitatea se desfasoara conform programului tehnic, in cadrul activitatii de cercetare dezvoltare. 

1 produs (4 variante constructive) avizat ATEX

4 produs (cu 11 variante constructive ) sunt in faza de recertificare ATEX

18 produse (cu 44 de variante) sunt  in faza de analiza economica, tehnica si reactualizare a documentatiei conform  standardelor specifice. 

2. Extinderea grupei de ‘’Echipamente electrice’’, cu noi variante constructive pentru produsele existente si cu noi tipuri de echipamente electrice solicitate pe piata (in functie de specificatiile tehnice ale clientului).

Intrucat, odata cu privatizarea unor filiale de distributie a energiei electrice, noii operatori (E-on Moldova, Cez Oltenia, ENEL Banat, Dobrogea, Muntenia Sud) isi impun propriile specificatii tehnice pentru echipamentele de distributie, comanda si protectie, este necesara realizarea de produse specifice, diferentiate dupa prevederile tehnice particulare aferente fiecarui operator. Ca atare, in prima faza,  pentru E-on Moldova si CEZ Oltenia este necesara adaptarea/realizarea noilor produse, cu precadere in domeniul blocurilor de masura si protectie mono si trifazate, firidelor de bransament de joasa tensiune, corelat cu realizarea ansamblului de accesorii: suporti de montaj, dispozitive de fixare, etc care sa permita ofertarea/livrarea intregului pachet de elemente necesare bransamentelor de joasa tensiune. Obtinerea si mentinerea in vigoarea a autorizatiilor de comercializare pentru produsele din grupa “echipamente electrice”.

3. Gasirea posibilitatilor de ofertare si realizare  in continuare a reperelor( produselor) executate din aliaje de aluminiu realizate prin turnare si din masa plastica realizate prin presare directa sau injectie;

1.1.3. Evaluarea activităţii de aprovizionare tehnico-materială (surse indigene, surse import)

Peste 90% din aprovizionarea tehnico-materiala este asigurata din surse indigene. Majoritatea materialelor sunt aprovizionate de la producatori de renume pe piata romaneasca, cum ar fi: Alro Slatina, Arcelor Mittal  Galati, Monetaria Statului Bucuresti, Sinterom Cluj, Baduc Bucuresti.
In conformitate cu necesitatile si cu posibilitatile concrete, sunt asigurate stocuri de siguranta pentru materiile prime si materialele de baza ( lingouri aluminiu, tabla, bachelita, aminoplast), celelalte produse/materiale/materii prime fiind comandate si aprovizionate in functie de comenzile primite de la beneficiari. Aprovizionarea cu materii prime si materiale se face in functie de necesarul lunii, astfel incat sa nu se creeze stocuri prea mari, care implica imobilizarea resurselor financiare.
Un aspect negativ il reprezinta cresterea continua a preturilor la  materiile prime din import pe care le aprovizionam de la reprezentantii din Romania a  firmelor din exterior. Aceste cresteri se datoreaza in principal deprecierii accentuate a leului in raport cu EURO. De asemenea un aspect care ingreuneaza oarecum procesul de aprovizionare este acela al modalitatii de plata pe care o solicita furnizorii. Datorita situatiei economico-financiare, foarte multi furnizori ne solicita plata anticipata sau la predarea marfii, lucru care are un efect negativ asupra fluxului financiar al firmei.  

Pe de alta parte, scaderea accentuata a volumului comenzilor datorita crizei financiare existente, creaza mari probleme in aprovizionarea cu materii prime si materiale, intrucat nu ne permitem sa aprovizionam cantitati mari de materiale, ceea ce conduce la o putere de negociere redusa in ceea ce priveste pretul si termenul de plata. 

Optimizarile tehnologice din punct de vedere productiv, desi au condus la schimbări pozitive în cost si eficienţă, efectul nu s-a resimtit foarte tare si datorita influientei unor astfel de factori. 
Un alt aspect negativ il constituie faptul ca pentru materiile prime si materialele neferoase, chiar daca cotatiile de pret pe piata externa (cotatiile London Metal Exchange) cunosc diminuari ale preturilor, nu in aceeasi masura (procentaj) aceasta scadere se reflecta si in preturile practicate de furnizorii/producatorii din Romania
La unele rezultate pozitive  conduce utilizarea în ultima vreme a noi tipuri de materiale, descoperite recent, cu proprietăţi identice sau chiar superioare celor existente, dar cu preţuri mai mici.

Pe de altă parte, reacţia de "feed-back" obligă firmele să ia in considerare posibilităţile de creare de noi produse sau de adaptare a produselor existente la materialele nou descoperite, ceea ce poate afecta structura mediului industrial.

In relaţiile furnizori – firmă se manifestă competiţia determinata de tendinţa firmei de a-şi procura intrările in condiţii cât mai avantajoase, deci de a apela la furnizori cât mai convenabili; penuria anumitor elemente de intrare conduce, firesc, la intensificarea competiţiei. Grupul Industrial Electrocontact Botoşani face eforturi pentru prevederea schimbărilor majore care se pot produce în orice moment pe “piaţa intrărilor” astfel încat să se evite sau macar să se diminueze efectele nefavorabile pe care acestea le pot produce.

În analiza puterii de negociere a furnizorilor Grupul Industrial Electrocontact Botoşani  ţine cont de următorii determinanţi:



-diferenţierea resurselor;



-costurile de comutare de la un furnizor la altul;



-existenţa intrărilor de substituţie;



-gradul de concentrare a furnizorilor;



-importanta volumului livrărilor pentru furnizori;



-costul relativ al aprovizionării ;



-impactul intrărilor de resurse asupra costurilor si diferenţierii produselor;

În negocierile cu furnizorii săi, Grupul Industrial Electrocontact Botoşani se confruntă cu următoarele situaţii: -furnizori care sunt unici producători interni. Aceştia exercită o puternică influenţă asupra costurilor şi a calităţii produselor executate de Grupul Industrial Electrocontact Botoşani. Pentru diminuarea acestor efecte nefavorabile Grupul  Industrial Electrocontact Botoşani urmăreşte continuu găsirea de noi produse de substituţie care să permită realizarea unor produse cu înalt grad de profitabilitate şi cu costuri scăzute. Dintre furnizorii unici producători amintim: SC Plafag SRL Fagaraş, SC Laromet SA Bucureşti, SC Monetăria Statului Bucureşti, SC Sinterom SA Cluj, etc.Deasemenea se urmăreşte posibilitatea aprovizionării acestor materii prime şi materiale din achiziţionări externe. 

In ceea ce priveste furnizorii care au o putere mai mică de negociere datorită competiţiei existente pe piaţă Grupul Industrial Electrocontact urmăreşte aprovizionarea de materiale care să îmbine cât mai eficient pentru firma factorii cheie care asigură o aprovizionare de succes (calitate, pret, termne de livrare, costurile de transport aprovizionare, modalitati de plata, etc).

1.1.4. Evaluarea activităţii de vânzare

a) Descrierea evoluţiei vânzărilor secvenţial pe piaţa internă şi/sau externă şi a perspectivelor

vânzărilor pe termen mediu şi lung;

In cursul anului 2009 vanzarile au scazut. Aceasta evolutie a fost si este influentata de concurenta produselor din import, sustinuta de preturile neatractive determinate de intrarea Romaniei in UE si de cresterea preturilor la principalele utilitati.


Vanzarile pe principalele grupe de produse pentru anul 2009, precum si o estimare a vanzarilor pe 2010, se prezinta in felul urmator:

b) Descrierea situaţiei concurenţiale în domeniul de activitate al societăţii comerciale, a

ponderii pe piaţă a produselor sau serviciilor societăţii comerciale şi a principalilor competitori;

Societatea isi desfasoara activitatea intr-un mediu concurential foarte puternic, atit pe plan intern cit si extern. Astfel principalii concurenti interni sint : Electroaparataj Bucuresti, Contactoare Buzau, Romplast Recomplast Buzau, Eximprod Buzau,  INSTA Focsani, Relee Medias, Luxten Timisoara, Electrotel Alexandria, IOMAI Focsani, COELCO TRADE Bucuresti, Electropromex  Petrosani, Gerom Petrosani, ELCO Tg.Secuiesc, Electroalfa International Botosani, Electroechipamente Bocsa, AEM Timisoara.


Dintre concurentii externi enumeram : Legrand Franta, CEAG Germania, CAR-TEM Italia, Vigano Italia, Scame Italia, Fanton Italia, APATOR Polonia,  GEWISS Germania, KONTAVILL Ungaria, SCHNEIDER Franta, PRODAX Ungaria, MAKEL Turcia, GAWE Spania, ELTEX Iugoslavia, EMCO-KRUSEVAC Iugoslavia, SIEMENS Germania, MOELLER Austria, MENNEKES Germania.


Deasemeni existenta pe piata libera si cea organizata a produselor de origine asiatica , la preturi foarte mici afecteaza cererea de produse ale societatii . 

c) Descrierea oricărei dependenţe semnificative a societăţii comerciale faţă de un singur client

sau faţă de un grup de clienţi a cărui pierdere ar avea un impact negativ asupra veniturilor

societăţii.

Printre principalii clienti interni putem enumera:
	DOMENIU DE APLICARE
	BENEFICIAR
	PRODUSE SI ECHIPAMENTE OFERITE

	INDUSTRIA ENERGETICA
	CNE CERNAVODA, Romania

COMPLEXUL ENERGETIC Turceni, Rovinari, Isalnita, Romania
	Prize si fise industriale; Cutii de jonctiune; Transformatoare; Presetupe, Echipamente electrice

	INDUSTRIA MINIERA
	CNH PETROSANI, Romania

SNL Oltenia, Romania
	Aparataj minier de comanda, protectie, semnalizare, automat si neautomat

	SISTEMUL ENERGETIC NATIONAL AL ROMANIEI 


	S.C. ELECTRICA S.A. Romania

E ON Moldova, Romania

CEZ Oltenia, Romania

ENEL Dobrogea, Banat, Muntenia Sud, Romania
	Blocuri de masura si protectie mono si trifazate; Firide centralizate de palier; Firide de bransament; Puncte de aprindere; Tablouri si cutii de distributie; Tablouri capsulate; Aparataj de separare si comutatie 

	INDUSTRIA SIDERURGICA
	ARCELOR MITTAL Galati, Romania

ARCELOR MITTAL Roman, Neamt, Romania

ARCELOR MITTAL  Iasi, Romania

S.C. TMK RESITA S.A. Resita, Romania
	Limitatoare de cursa; Comutatoare cu came; Prize si fise industriale; Aparataj in constructie antiexploziva; Intrerupatoare tripolare 

	INDUSTRIA EXTRACTIVA, DE TRANSPORT  SI DE PRELUCRARE A PETROLULUI 
	PSV S.A. Bucuresti, Romania

PETROM-OMV Romania

PETROCONST S.A. Constanta, Romania

OIL TERMINAL Constanta, Romania
	Aparataj in constructie antiexploziva

	INDUSTRIA NAVALA
	SANTIERUL NAVAL DAMEN Galati, Romania

S.C. CHORUS M&D SRL Galati, Romania

S.C. ROMPORTMET S.A., Galati, Romania

DAEWOO MANGALIA HEAVY INDUSTRIES  
	Prize si fise industriale; Comutatoare cu came; Limitatoare de cursa; Transformatoare; Aparataj de comanda si semnalizare

	INDUSTRIA PETROCHIMICA
	S.C. PETRO BRAZI S.A., Prahova,  Romania

S.C. CONFIND S.R.L. Campina, Romania 

OLTCHIM Rm. Valcea Romania


	Aparataj in constructie antiexploziva: cutii cu butoane, microintrerupatoare si limitatoare, cutii cu siguranta si aparate de masura, prize, fise, cuple, cutii cu comutatoare, tablouri de comanda si iluminat, cutii de comanda si semnalizare, cutii de derivatie, cutii cu electromagneti si transformatoare

	TRANSPORTURI FEROVIARE 


	S.C. ASTRA VAGOANE CALATORI S.A. RATB Arad, Romania

SECTIA CFR IRLU BUC.TRIAJ, Buzau

Adjud, Braila, Caransebes, Craiova Simeria, Dej, Oradea, Tg. Mures, Palas Constanta, Piatra Olt, Pascani
	Comutatoare cu came, dulii pentru lampi fluorescente tubulare, dulii baioneta, doza de 3 KV pentru alimentarea cu energie a trenurilor

	SUBCONTRACTARI
	Diverse firme din tara si din strainatate


	Matrite diverse si stante

	SUBCONTRACTARI 
	Diverse firme din tara si din strainatate


	Piese turnate din Al, aliaje de Aluminiu, Zinc


1.1.5. Evaluarea aspectelor legate de angajaţii/personalul societăţii comerciale

Numărul mediu al salariaţiilor pe anul 2009 a fost de 159 persoane. La sfârşitul anului 2009 personalul angajat era în număr de 142 din care 40 de persoane cu studii superioare respectiv 28 %; 102 persoane cu studii medii respectiv 72 %.
Gradul de sindicalizare al forţei de muncă este de 87,32%, din numărul total de salariaţi la 31.12.2009, 18 angajati nefăcând parte din sindicat.

Raporturile dintre manager şi salariaţi sunt caracterizate printr-un climat normal neexistând elemente conflictuale.

1.1.6. Evaluarea aspectelor legate de impactul activităţii de bază a emitentului asupra mediului

inconjurător precum si a oricaror litigii existente sau preconizate cu privire la incalcarea legislatiei privind protectia mediului inconjurator
Grupul Industrial Electrocontact desfăşoară următoarele activităţi de bază cu posibil impact asupra mediului:

1 Acoperiri de protecţie anticoroziv 

1.1. Vopsitorie

Pentru reducerea asupra mediului se utilizează cu preponderenţă vopsirea în câmp electrostatic, pe bază de vopsele sub formă de pulbere, cu filtru de reţinere şi recirculare a vopselelor.

1.2. Galvanizare Apele reziduale rezultate din procese, înainte de deversare la reţeaua de canalizare municipală, sunt preepurate în staţia de preepurare automatizată, investiţie realizată în 2005, cost 30,000 EUR.

Nămolul de precipitare rezultat în urma epurării este filtrat şi presat prin filtru presă şi apoi depozitat în incintă separată din staţia de epurare, urmând a fi eliminat de către firma specializată. Atelierul de galvanizare este dotat cu instalaţie de ventilaţie generală şi ventilaţie cu reţinere de noxe de la decapare alamă. Secţii prelucrări mecanice (strungărie, prese mecanice, turnătorie, confecţii metalice).
In anul 2008 s-a continuat procesul de adaptare la prevederile normativelor europene de protectie a mediului, prin:

· inlocuirea acoperirilor cu Cadmiu pentru majoritatea grupelor de produse cu zincarea cu suprapasivizare,

· finalizarea masurilor din programul de conformare stabilit de catre Agentia pentru Protectia Mediului Botosani, respectiv reconsiderarea instalatie de ventilatie de la Atelierul de Galvanizare (inlocuire tubulatura si redimensionarea ventilatiei), si curatirea rezervoarelor de stocare CLU de reziduuri petroliere din cadrul depozitului de carburanti, cu depozitare corespunzatoare si eliminare de pe incinta.

Gestiunea deşeurilor rezultate din procese de producţie se efectuează conform legislaţiei în vigoare (colectare separată şi predare la magazia de deşeuri metalice în vederea valorificării prin firme specializate).

3.Secţie prelucrare mase plastice

Gestionarea deşeurilor rezultate (mase plastice, ulei) se realizează conform legislaţiei în vigoare privind colectarea, depozitarea şi valorificarea.

1.1.7. Evaluarea activităţii de cercetare şi dezvoltare
Obiectivele generale pentru anul 2010 ale Directiei de Cercetare Dezvoltare din cadrul firmei  sunt proiectarea şi asimilarea de produse, implementarea normativelor în vigoare pentru creşterea performanţei produselor, extinderea posibilităţii de utilizare a dotărilor tehnologice actuale, identificarea  posibilitatii de asimilare de produse noi solicitate de actualele conditii de piata. Pentru realizarea acestor obiective se preconizează a se efectua cheltuieli pentru asimilare produse noi şi menţinere (recertificare, reomologare tehnica) produse aflate in nomenclatorul de fabricatie în valoare de aproximativ 104000 lei, cheltuieli cu certificări şi probe efectuate în afara firmei 390000 lei şi probe laborator  în cadrul firmei 290000 lei, valoarea totală a cheltuielilor de cercetare dezvoltare estimate pentru anul 2010 fiind de 784000 lei.


Realizarea obiectivelor  este in stransa legatura cu productia in domeniile energetic, chimic, petrochimic, siderurgic, feroviar, minier, domenii pentru care sunt destinate aceste produse.

1.1.8. Evaluarea activităţii societăţii comerciale privind managementul riscului

Riscul de preţ

Societatea practică o politică de preţuri prin care urmăreşte modificarea acestora funcţie de evoluţia preţurilor la utilităţi si materii prime/materiale. Nivelul preţurilor practicat este corelat cu realitatile costurilor implicate de realizarea produselor si se doreste a fi unul competitiv atât în ceea ce priveşte atât concurenţa pe plan intern cât şi pe plan extern.

Riscul de credit

Societatea este expusa la un risc de credit datorita creantelor comerciale fata de clienti. Datele de scadenta a datoriilor sunt atent monitorizate iar sumele datorate dupa expirarea termenelor de plata sunt urmarite cu promptitudine. 

Riscul de lichiditate

Principalele elemente şi factori care ar putea afecta lichiditatea societăţii considerăm a fi:

· deprecierea leului, 

· ratele ridicate ale dobanzilor la creditele in lei, 

· cresterea preturilor la utilitati si carburanti, 

· conjunctura externa nefavorabila
· reducerea nivelului de comenzi/vanzari din cauza efectelor crizei asupra principalilor clienti .

Prudenta in gestionarea riscului de lichiditate determina conducerea societatii de a mentine un numerar suficient inclusiv prin linii de credit, pentru finantare in mod deosebit a activelor de exploatare.

Politicile şi obiectivele firmei privind managementul riscului sunt:

· Menţinerea unui risc scăzut de colectare a creanţelor, prin respectarea procedurilor interne adoptate în vederea realizării acestui obiectiv; revizuirea acestor proceduri dacă este necesar;

· Livrarea mărfii în baza unui contract scris între părţi şi reducerea pe cât posibil a cazurilor în care livrarea se face doar în baza comenzii (se acceptă pentru livrările la clienţii ocazionali, cu valori mici, pentru care plata se face în avans);

· Asigurarea unui echilibru între perioada de recuperare a creanţelor şi perioada de plată a datoriilor;

· Urmărirea şi colectarea creanţelor printr-o colaborare cât mai bună a direcţiilor din cadrul firmei. 

1.1.9. Elemente de perspectivă privind activitatea societăţii comerciale

Evoluţia activităţii firmei în anul 2009 este una nefavorabilă aceasta fiind reflectata de nivelul inregistrat de principalii indicatori :

- valoarea productiei realizate  a fost mai mica decat valoarea producţiei planificate cu 2.883.306 lei, respectiv cu 35,89%;

    - cifra de afaceri a înregistrat o scadere faţă de 2008 cu 3.035.636 lei, adica  24,15% 
Referitor la anul 2010 previziunile nu sunt tocmai imbucuratoare, conjunctura actuala anticipand o diminuare a activitatii tuturor sectoarelor. Cresterea economica diminuata comparativ cu 2009, scaderea activitatii productive in domeniile siderurgic, petrochimic, constructii industriale, limitarea investitiilor, cauzate de criza financiara si economica globala, toate acestea conduc la micsorarea comenzilor din partea clientilor principali, cu efect negativ asupra volumului de vanzari.

La sfârşitul anului 2009 o analiză comparativă a creanţelor faţă de anul precedent se prezenta astfel: 

· La sfârşitul anului 2008 din valoarea totală a creanţelor pe piaţa internă 39,20% sunt sub 30 de zile, 39,12% între 31 şi 60 de zile, 12,09% între 61 şi 90 de zile, iar 9,59% peste 90 de zile; creanţele pe piaţa externă sunt sub 30 de zile.
· La sfârşitul anului 2009 din valoarea totală a creanţelor pe piaţa internă 18,61% sunt sub 30 de zile, 9,40% între 31 şi 60 de zile, 2,86% între 61 şi 90 de zile, iar 69,13% peste 90 de zile; creanţele pe piaţa externă se prezinta in felul urmator : 56,61% sunt intre 30 si 60 de zile, restul fiind peste 60 de zile.
Evenimentele, schimbările economice care ar putea afecta semnificativ veniturile din activitatea de bază sunt:
- creşterea  preţurilor utilităţilor;

- creşterea preţurilor materiilor prime şi materialelor;

- intrarea pe piaţa românească a produselor de import ce concurează    produsele societăţii;

- pierderea de pieţe de desfacere prin închiderea diverselor societăţi în special în domeniul mineritului
- diminuarea generalizata a productiei in domeniile energetic, chimic, petrochimic, siderurgic, care va conduce la diminuarea comenzilor pentru produsele specifice realizate si  realizabile de Grupul Industrial Electrocontact

2. Activele corporale ale societăţii comerciale

2.1.Precizarea amplasării şi a caracteristicilor principalelor capacităţi de producţie în proprietatea societăţii

Principalele capacităţi de producţie sunt localizate la sediul social al societăţii, respectiv Botoşani, str. Calea Naţională, nr. 6, jud. Botoşani.

Grupul Industrial ELECTROCONTACT dispune de o suprafata construita, structurata in asa fel incat sa se realizeze fluxuri tehnologice optime. Potentialul tehnologic al Grupului Industrial ELECTROCONTACT, potential in continua dezvoltare si modernizare, se compune din:

· depozite de materii prime;

· atelier de prelucrare prin aschiere;

· atelier pentru constructii metalice;

· atelier de prelucrare prin presare la rece;

-atelier pentru prelucrarea maselor plastice  termoplaste (poliamide, ABS, etc) si  termorigide (bachelite);

- atelier pentru prelucrarea prin turnare sub presiune a aliajelor de Aluminiu si Zinc;

- atelier acoperiri galvanice dotat cu linie de acoperiri galvanice ( zincare, pasivizare, etc), 

- atelier vopsitorie dotat cu o instalatie moderna de vopsire in camp electrostatic;

·  ateliere de montaj dotate cu benzi de montaj specializate;

- entitate de realizare a stantelor si matritelor de turnare prin injectie Aluminiu sau mase plastice, 

· depozite pentru produse finite.

Activitatea  de productie se desfasoara cu o dotare tehnologica ce permite realizarea unei game foarte largi de prelucrari si repere, cu o precizie deosebita si de o inalta calitate. In cadrul acestora, pot fi mentionate:

· masini de injectie automate 

- masini CNC de electroeroziune 

- abkant si ghilotine;

· statie de vopsire in camp electrostatic;

· masini de frezat si rectificat;

· masini de turnare sub presiune;

· masini de rectificat CNC;

· instalatie de sudat contacte electrice.

2.2.Descrierea şi analizarea gradului de uzură al proprietăţilor societăţii

Imobilizarile corporale au fost inregistrate initial la cost. Ulterior, pe baza legislatiei romanesti, cu exceptia terenului, acestea au fost supuse reevaluarii conform Hotararilor de Guvern; diferenta s-a inregistrat la rezerve din reevaluare. Pentru echipamente, instalatii tehnice si utilaje, mijloace de transport si mobilier birotica, ultima reevaluare s-a facut in anul 2001 conform HG nr. 403/2000 iar rezultatele reevaluarii au fost incluse in situatiile financiare ale anului 2001; pentru cladiri si constructii industriale, ultima reevaluare s-a facut in anul 2009, in conformitate cu prevederile Legii nr.571/2003 şi  HG 1553/2003 si cu Ordinul 1752/2005, pct. 109(1). Amortizarea imobilizarilor corporale se calculeaza dupa metoda liniara de-a lungul duratei de viata utila. Durata de viata luata in calcul este cea prevazuta in legislatia romaneasca. 

Terenul se presupune ca are o durata de viata nelimitata si ca urmare nu se supune amortizarii.

În ceea ce priveşte gradul de amortizare al imobilizărilor corporale situaţia se prezintă astfel: cladirile si construcţiile speciale sunt amortizate în proporţie de 44,56%, instalaţiile tehnice şi maşinile în proporţie de 88,24%, iar alte instalaţii, utilaje şi mobilier în proporţie de 90,61%.

2.3.Potenţiale probleme legate de dreptul de proprietate

În ceea ce priveşte dreptul de proprietate asupra activelor corporale ale societăţii nu există şi nu a existat vreun litigiu care să conteste dreptul de proprietate.

3. Piaţa valorilor mobiliare emise de societatea comercială

3.1. Precizarea pieţelor din România şi din alte ţări pe care se negociază valorile mobiliare emise

de societatea comercială.
Piata pe care se tranzactioneaza valorile mobiliare ale firmei este Bursa de Valori Bucuresti.

3.2. Descrierea politicii societăţii comerciale cu privire la dividende. Precizarea dividendelor

cuvenite/plătite/acumulate în ultimii 3 ani şi, dacă este cazul, a motivelor pentru eventuala

micşorare a dividendelor pe parcursul ultimilor 3 ani.

In ultimii ani firma nu a repartizat si platit dividende, profitul obtinut fiind repartizat pe destinatii legale si pentru investitii.

3.3. Descrierea oricăror activităţi ale societăţii comerciale de achiziţionare a propriilor acţiuni.

Firma are rascumparate  543.100 de actiuni proprii  in valoare de 35.196 lei. Termenul de pastrare a acestor actiuni depaseste 12 luni de la data bilantului.

3.4. În cazul în care societatea comercială are filiale, precizarea numărului şi a valorii nominale a

acţiunilor emise de societatea mamă deţinute de filiale.

Societatea are 4 filiale, care nu detin actiuni ale societatii mama.
3.5. În cazul în care societatea comercială a emis obligaţiuni şi/sau alte titluri de creanţă,

prezentarea modului în care societatea comercială îşi achită obligaţiile faţă de deţinătorii de

astfel de valori mobiliare.

Societatea nu are emise obligatiuni sau alte titluri de creanţă.

4. Conducerea societăţii comerciale

4.1. Prezentarea listei administratorilor societăţii comerciale şi a următoarelor informaţii pentru

fiecare administrator:

La 31.12.2009, structura administratorilor este urmatoarea:



- Presedinte CA




-Chiriac Gabriel



- Membru CA




- Cucu Bogdan Corneliu



- Membru CA




- Secrieru Florina Dorina


- Membru CA




- Cretu Viorel



- Membru CA




- Ghiga Dana

Structura actionariatului la data bilantului este urmatoarea:

	Detinator
	Numar actiuni
	%

	Gabriel Chiriac – presedinte CA
	104.907.500
	72,35

	Actionari persoane fizice
	40.092.500
	27,65

	TOTAL
	145.000.000
	100


4.2. Prezentarea listei membrilor conducerii executive a societăţii comerciale. 

La 31.12.2009, structura conducerii executive este urmatoarea:



- Presedinte Executiv



- Munteanu Viorica



- Vicepresedinte



- Nastaciuc Constantin



- Director General Executiv


- Avasiloaie Alexandru Mihail

- Director Economic



 -Amarandei Daniela

- Director comercial



 -Tirmac Marinela Livia
- Director de productie



 -Neamtu Valeriu

- Director tehnic



 
- Gula Lucretia

Termenul pentru care persoanele nominalizate a face parte din conducerea executivă este nelimitat neexistând nici un acord, înţelegere sau legătură de familie între membrii conducerii executive şi o altă persoană datorită căreia persoana respectivă a fost numită membru. Niciunul dintre membrii conducerii executive nu participă la capitalul societăţii 

4.3 Niciunul dintre administratorii sau membrii conducerii executive nu este implicat în litigii sau proceduri administrative, în ultimii 5 ani, referitoare la activitatea acestora în cadrul societăţii sau care privesc capacitatea acestora de a-şi îndeplini atribuţiile în cadrul societăţii.  

5. Situaţia financiar-contabilă

a) Analizând elementele de bilanţ  se constată o scadere a activului bilantier ( si desigur a pasivului )de la an la an. 
O situaţie mai detaliată a procentelor pe care le reprezintă activele circulante şi cele fixe în total active pe fiecare an în parte este prezentată în tabelul următor:

	Tip active
	2007
	%
	2008
	%
	2009
	%

	Active imobilizate,
Din care :

Imobilizari corporale

Imobilizari financiare
	10,378,774

7,813,784

2,442,753
	54,47

41,01

12,82
	10,267,000

7,747,375

2,444,753
	54,77

41,33

13,04
	7,789,812

5,485,637

2,274,035
	50,55

35,60

14,76

	Active circulante,
Din care:

Stocuri

Creante
	8,675,399

3,997,470

3,648,927
	45,53

20,98

19,15
	8,478,079

4,399,441

3,780,105
	45,23

23,47

20,17
	7,621,383

3,103,851
3,920,777
	49,45

20,14

25,44

	Total active
	19,054,173
	100
	18,745,079
	100
	15,411,195
	100



Pasivele curente au inregistrat scăderi de la an la an. Astfel, daca in 2007 se ridicau la suma de 2,972,342 lei , în 2008 au scazut cu 4,56%, ajungând la 2,836,566 lei. La sfarsitul anului 2009 valoarea pasivelor curente se ridica la suma de 1.957.808 lei, scazand cu cca 30,97%.

b) Vânzările nete au scazut de la 14,242,840 lei în 2007 la 12.570.834 lei in 2008, respectiv cu 11,74 % mai mic, veniturile totale reducandu-se cu 8,85%. In cursul anului 2009 cifra de afaceri neta realizata a fost de 9.535.198 lei, cu 24,15% mai mica decat in perioada anterioara, in timp ce veniturile totale s-au redus cu 5.652.459 lei, respectiv 38,65%. 

Cheltuielile a caror pondere depasesc 20% din vanzari sunt :
· cheltuielile cu marfurile = 22,97%
· cheltuielile cu personalul = 36,20%

· cheltuielile cu amortizarile =25,21%

In total venituri, situatia se prezinta in felul urmator :

· cheltuielile cu marfurile = 24,50%

· cheltuielile cu personalul = 38,60%

· cheltuielile cu amortizarile =26,88%


Societatea nu a constituit provizioane pentru riscuri şi cheltuieli şi nici nu a procedat şi nu intenţionează să procedeze la vânzarea sau oprirea unui segment de activitate.

In cursul exercitiului financiar incheiat la 31 decembrie 2009 societatea nu a inregistrat si nu a platit dividende.


c) În privinţa disponibilităţilor lichide evoluţia este urmatoarea: in 2008 fata de 2007 acestea au scazut cu 730.469 lei, pentru ca la sfarsitul perioadei de raportare valoarea lichiditatilor sa creasca, ajungand la suma de 596.755 lei. Pentru a reduce riscul lichidităţii societatea a contractat linii de credit în fiecare an, soldul la sfarsitul perioadei de raportare fiind de  221.711 lei. 
Situatia numerarul net generat din activitatea de exploatare a cunoscut o crestere semnificativa fata de perioada precedenta , ajungand de la un deficit de 139.468 lei in 2008, la 741.869 lei in perioada de raportare. Insa achizitiile de imobilizari  si influenta exercitata de diminuarea soldului creditelor pe termen scurt, precum si celelalte activitati de finanatare , a determinat inregistrarea unui flux de numerar total de 298.222 lei, mult superior perioadei anterioare. La sfarsitul anului numerarul si echivalentele de numerar se ridicau la suma de 596.755 lei.  

